**KS2 Swimming**

Link4Life আফনার বাচ্চার হাতার হিকারে মজার, উত্তেজনা ফুর্ণ আর সফল খরে। আমরা ফরিবারর লগে এখ ওইয়া খাম খরতাম চাই যাতে stage 2র বাচ্চাইন্তর হাতার হিকার অভিজ্ঞতা জিবনর এখটা দরখারি শিক্ষা ওইয়া উঠে।

Link4Life Swimming Teachers' Association School Academy Awards অর নিয়মে চলে। এটার ফ্রত্তেখ ধাপর হাতারুর লাগি উফযুক্ত মোট আটটা ফুরুস্কার, যেখটা আরম্ভ অয় ফয়লা ফুরুস্কার দিয়া, যেখটা হাতারর নতুন ছাত্র অখলর লাগি, আর শেষ অয় অষ্টম ফুরুস্কার দিয়া যেখটা থাখে দক্ষ হাতারু অখলর লাগি।

হাতারর সব শিক্ষক-শিক্ষিকা অখল অন্তত Level 2 Swimming Teachers'Qualification আর Royal Life Saving Societyর তাকি তালিম লওয়া। Link4Life Swim England অর স্বিকৃত শিক্ষক-ছাত্র অনুফাতে চলে।

**Covid সীমাবদ্ধতা থাকা খালিন হাতরানি কিতা আমার বাচ্চার লাগি নিরাফদ নি?**

* Link4Life Swim England 'Returning to the Pool' নিরাফদভাবে স্কুলর হাতার হিকার ফুনরারম্বর নিয়ম অখল মানিয়া চলের।
* সুইমিং পুল Pool Water Treatment Advisory Group code of Practice অর নিয়ম মানিয়া চলের। [https://www.pwtag.org](https://www.pwtag.org/) অ গেলে নিয়ম হকলতি ফাওয়া যাইব।
* অত্যাধুনিকভাবে ফরিস্কার ও সুরক্ষার ব্যাবস্থা খরা আর আমরার ফরিসেবারে covid মুক্ত রাখার লাগি। নিয়মিত ও সম্ফুর্ণভাবে জীবানুনাশক দিয়াও ফরিস্কার খরা অর।

**হাতার হিকা খেনে জরুরি?**

বাচ্চাইন্তর দুর্ঘঠনার জনিত মৃত্যুর সর্বুচ্চ তৃতীয় খারণ, ফ্রত্যেক বছর U.K তে ৪০০ লোক ফানিত ডুবিয়া মারা যাইন আর আজার আজার মানুষ ফানি সংক্রান্ত দুর্ঘটনার অভিজ্ঞতার শিকার অইন। টান মাঝে বেশিরভাগ মানুষেউ নিজে তাকি ফানিত যাইন না। স্কুল ও হাতার শিক্ষা বাচ্চাইন্তরে হিকায় কিলা নিজরে বাচানি লাগব আর দলর খান্দাকাচায় কিলা সাবধান অইয়া থাকা লাগব।

Key Stage 2 National Curriculum ও হাতার এখ বাইদ্ধতামুলক অংশ। আফনার বাচ্চার হাতার হিকার সময় National Curriculum অর দাবি অগুন Link4Life আফনার গেসে ফৌছাইয়া দিব।

Key Stage 2র শেষে ফ্রত্যেক বাচ্চায় ২৫মিটার এখলা এখলা হাতরিতা ফারবা, হাতারর বিভিন্ন ঘা দিতা ফারবা, আর বিভিন্ন লাখান ফানি সংক্রান্ত বিপত্তিত নিজরে উদ্ধার খরতা ফারবা। আফনার বাচ্চা যদি নিয়মিত হাতার না খাটইন তাইলে তাইন Key Stage 2 ত ফৌসাইতা ফারতা না আর নিজরে বিফদকালিন অবস্থাত উদ্ধারর ফদ্ধতিও হিকতা ফারতা নায়।

**স্কুল হাতার হিকার লাগি আমি আমার বাচ্চারে কিলান তৈরি খরতাম?**

* ফয়লা তালিমর আগে হাতার খাটানিত লৈয়া যাউকা। নিজেও ফরিবারর লগে আইয়া হাতারর আনন্দ উফভুগ খটৌকা Link4Life অর সুইমিং পুল অ।

[www.link4lifeolb.org](http://www.link4lifeolb.org/) অ সেশন বুক দিলৌকা।

* হাতার হিকার আর হাতার খাটার গুরুত্ব বুঝৌকা।
* নিজরারাল স্বনির্ভরশিলভাবে হুকাই যাওয়ার ফদ্ধতি হিকৌকা।
* ফানিত বুদবুদ বাদে, মুখর উফরে ফানি ছিটানির আর ডুব দেওয়ার অনুশিলন খরৌকা।

**তারা কিতা ফিনতা?**

* ফুরিন্তে one piece swimming costume ফিনবা।
* ফুরাইন্তে swimming trunk বা swimming shorts (আটুর উফরে) ফিনবা।
* বাচ্চাইন্তে চাইলে vest বা leggings ফিনতা ফারবা।
* বাচ্চাইন্তে চাইলে নিজ দায়িত্বে swimming goggles ফিনতা ফারবা।
* চুল লম্বা অইলে বান্ধা লাগব বা swimming hat ফিন্দা লাগব।